Ostapasta er eitthvað sem allir eru glaðir með í þessari fjölskyldu . Það er síðan svo skemmtilegt hvað það er hægt að gera margar , mismunandi útfærslur af slíku . Þessa uppskrift útbjó ég fyrir Gott í matinn nú í desember þar sem það er fínt að fá sér eitthvað í líkingu við þetta á aðventunni áður en hátíðarmaturinn tekur völdin , já eða milli jóla og nýárs til að breyta aðeins til . Oft nota ég hringlaga kryddostana frá MS þegar ég geri pasta en langaði að prófa að nota Óðals Havarti kryddost í þetta skiptið þar sem hann minnir mig alltaf pínu á jólin , veit samt ekkert af hverju . Allt sem er borið fram á einni pönnu elska ég . Þá get ég verið búin að ganga frá öllu sem eldamennskunni viðkemur fyrir utan þessa einu pönnu . Það hentar í það minnsta afar vel þegar maður er búinn að borða á sig gat að þurfa ekki að ganga frá eins miklu .